સફેદ રંગના ખાસ પોશાક તથા રંગીન હૅટમાં સજ્જ લોકોને ચીઝ કૅરિયર કહે છે. આ ચીઝ કૅરિયર લાકડાંની કાવડમાં વજન કરવા માટેના રૂમમાં ચીઝ લઈ જાય અને ત્યાંથી ખરીદનારાની લાકડાંની રેંકડીમાં ગોઠવી દે. આ આખી ઍક્ટિવિટી ક્રિયા-પ્રક્રિયા લયબદ્ધ સ્ફૂર્તિપૂર્વક થાય. કોઈ રોમાંચક ફિલ્મ જોતાં હોઈએ એવી રીતે એ ખૂબ જ દર્શનીય અને જકડી રાખે છે એવાં એ દરેક કાર્ય માટે જુદા જુદા પોશાક હોય છે, જેથી ખયાલ આવે કે કોનું કયું કાર્ય છે. ચીઝ નિષ્ણાતો ચીઝનું ટેસ્ટિંગ કરી એની શ્રેષ્ઠતાનો અભિપ્રાય આપે છે. પરીક્ષણમાં ખાસ તો ચીઝનાં સ્વાદ, ભેજ, સુગંધ અને ફૅટ ચકાસવામાં આવે છે.